बागलकोट में बसवा जयंती में शामिल हुए, विजयपुरा में बोले- BJP सरकार हिंदुस्तान की सबसे भ्रष्ट सरकार
Rahul Gandhi Karnataka Visit Latest News - कांग्रेस नेता राहुल गांधी आज यानी रविवार को दो दिन के कर्नाटक दौरे पर पहुंचेंगे। यहां रविवार को वो बागलकोट जिले में बसवा जयंती समारोह में हिस्सा लेंगे।
कांग्रेस नेता राहुल गांधी दो दिन के कर्नाटक दौरे पर रविवार को हुबली पहुंचे। वे यहां से बागलकोट गए, जहां 12वीं शताब्दी के कवि और समाज सुधारक बसवेश्वर की जयंती पर कुदाल संगम में शामिल हुए। इस समारोह के बाद राहुल विजयपुरा में जन संपर्क के लिए रोड शो कर रहे हैं।
रोड शो के दौरान राहुल ने कहा कि BJP की सरकार हिंदुस्तान में सबसे भ्रष्ट सरकार है, है, जो हर काम का 40% कमीशन लेती है।
राहुल ने क्या-क्या कहा...
देखिए राहुल गांधी के दौरे की कुछ तस्वीरें...
16 अप्रैल को कोलार में जनसभा की थी
विधानसभा चुनाव की तारीखों का ऐलान होने के बाद राहुल का हफ्तेभर में यह दूसरा कर्नाटक दौरा है। इससे पहले कांग्रेस नेता 16 अप्रैल को ‘जय भारत’ कार्यक्रम में शामिल होने कर्नाटक गए थे। यहां कोलार में उन्होंने एक जनसभा को संबोधित किया था। इस दौरान राहुल ने कहा था कि सवाल पूछने पर मेरी सांसदी छीन ली। लेकिन मैं अब भी पूछ रहा हूं कि पीएम मोदी और अडाणी का क्या रिश्ता है।
राहुल गांधी सुबह 11 बजे हुबली पहुंचे। यहां से वे हेलिकॉप्टर से बागलकोट में कुदाल संगम के लिए जा रहे हैं। कुदाल संगम कर्नाटक के प्रभावशाली समुदायों में से एक लिंगायत संप्रदाय का महत्वपूर्ण तीर्थस्थल है। यहां राहुल गांधी बसवा जयंती समारोह में शामिल होंगे, जिसे बसवा मंतपा की उत्सव समिति की ओर से आयोजित किया गया है। इसके अलावा कांग्रेस नेता संगमनाथ मंदिर और एक्य लिंग के दर्शन करेंगे।
शाम को राहुल गांधी विजयपुरा के लिए रवाना होंगे। यहां वे शाम 5 बजे से 6:30 बजे तक रोड शो करेंगे। विजयपुरा के शिवाजी सर्किल पर वे लोगों को संबोधित करेंगे। कांग्रेस नेता सोमवार को बेलगावी के रामदुर्ग में गन्ना किसानों से बातचीत करेंगे।
राहुल ने कर्नाटक की जनता से 5 वादे किए थे
राहुल गांधी ने 16 अप्रैल को कोलार की जनसभा में कहा था- कर्नाटक में हमारी सरकार बनी तो हर परिवार को 200 यूनिट मुफ्त बिजली मिलेगी। 2000 रुपए हर महीने महिलाओं को और सबसे जरूरी युवा निधि 3000 हजार रुपए कर्नाटक के हर ग्रेजुएट को 2 साल तक दिए जाएंगे। इसके अलावा 1500 रुपए हर डिप्लोमा होल्डर को हमारी सरकार देगी। मेरा वादा है कि सरकार बनते ही पहली मीटिंग में इन वादों को पूरा किया जाएगा।
राहुल गांधी के कर्नाटक दौरे से जुड़ी अन्य खबरें भी पढ़ें...
कर्नाटक में राहुल ने नंदिनी ब्रांड की आइसक्रीम खरीदी, कहा- ये राज्य की शान
कर्नाटक विधानसभा चुनाव से पहले राज्य में बीते कई दिनों से दो डेयरी ब्रांड नंदिनी और अमूल को लेकर राजनीति हो रही है। इसी बीच 16 अप्रैल को कांग्रेस नेता राहुल गांधी ने नंदिनी ब्रांड की आइसक्रीम खरीदी। उन्होंने डेयरी ब्रांड नंदिनी को कर्नाटक की शान बताया। इस दौरान कर्नाटक प्रदेश अध्यक्ष डीके शिवकुमार और पार्टी महासचिव केसी वेणुगोपाल भी मौजूद रहे। पढ़ें पूरी खबर...